b'\n_START_ARTICLE_\nManhunt\n_START_SECTION_\nPelaaminen\n_START_PARAGRAPH_\nPelihahmon tarkoituksena on tappaa jengil\xc3\xa4isi\xc3\xa4 snuff-elokuvaa varten. Jengil\xc3\xa4isi\xc3\xa4 voi tappaa useilla aseilla ja hyvin julmilla tavoilla. Tapot kuvataan videolle. Eri v\xc3\xa4rit kertovat teloituksen raakuuden, esimerkiksi valkoinen on nopea teloitus, keltainen on raaempi ja julmempi teloitus ja punainen on raain ja kammottavin teloitus.\n_START_SECTION_\nJuoni\n_START_PARAGRAPH_\nPelin tapahtumapaikka on l\xc3\xa4hes kokonaan hyl\xc3\xa4tty Carcer City, joka k\xc3\xa4rsii hyvin korkeasta rikollisuudesta ja levottomuudesta. Lionel Starkweather -niminen mies on "ostanut" Carcer Cityn. Starkweather on muun muassa lahjonut kokonaan kaupungin poliisit ja j\xc3\xa4rjest\xc3\xa4nyt kaupunkiin paljon vaarallisia ja v\xc3\xa4kivaltaisia jengej\xc3\xa4, jotta h\xc3\xa4n voisi toteuttaa snuff-flmej\xc3\xa4._NEWLINE_Pelin p\xc3\xa4\xc3\xa4henkil\xc3\xb6 on kuolemaantuomittu James Earl Cash. Ennen teloitusta h\xc3\xa4neen ottaa yhteytt\xc3\xa4 Lionel Starkweather -niminen mies, joka ilmoittaa lahjoneensa vankilan henkil\xc3\xb6kunnan ja lupaa Jamesille vapauden, jos t\xc3\xa4m\xc3\xa4 suostuu toimimaan Starkweatherin snuff-elokuvassa. James joutuu tappamaan julmilla keinoilla useita Hoods-jengin j\xc3\xa4seni\xc3\xa4. Starkweather on asentanut kaupungille turvakameroita, joilla murhat nauhoitetaan materiaaliksi snuff-elokuvaa varten._NEWLINE_Starkweatherin yksityinen armeija Cerberus vie Jamesin kaatopaikalle, miss\xc3\xa4 h\xc3\xa4nen pit\xc3\xa4\xc3\xa4 murhata uusnatseja ja skinheadeja snuff-elokuvaa varten. Seuraavaksi Cerberus vie Jamesin hyl\xc3\xa4tylle el\xc3\xa4intarhalle joka on t\xc3\xa4ynn\xc3\xa4 Wardogsin j\xc3\xa4seni\xc3\xa4. T\xc3\xa4m\xc3\xa4n j\xc3\xa4lkeen James huomaa perheens\xc3\xa4 olevan siepattu ja Starkweather sanoo Jamesille t\xc3\xa4m\xc3\xa4n tuovan \xe2\x80\x9dlis\xc3\xa4\xc3\xa4 haastetta\xe2\x80\x9d. Starkweather my\xc3\xb6s sanoo Jamesille, ett\xc3\xa4 joka kert\xc3\xa4 kun Wardogsin j\xc3\xa4sen huomaa Jamesin, niin yksi h\xc3\xa4nen perheenj\xc3\xa4senist\xc3\xa4 kuolee. James onnistuu pelastamaan kaikki perheenj\xc3\xa4senens\xc3\xa4, jonka Wardogs oli kaapannut. Todellisuudessa Starkweather oli organisoinut Wardogsin sieppaamaan Jamesin perheen. Carcer Cityn kauppakeskuksessa James ajautuu tulitaisteluun The Innocentz -ryhm\xc3\xa4n kanssa. H\xc3\xa4n l\xc3\xb6yt\xc3\xa4\xc3\xa4 videokasetin, jossa Innocentzin j\xc3\xa4sen murhaa julmasti Jamesin perheenj\xc3\xa4senen. Starkweather sanoo Jamesille, ett\xc3\xa4 \xe2\x80\x9dh\xc3\xa4n on uusi perhe jota h\xc3\xa4n tarvitsee\xe2\x80\x9d. James raivostuu t\xc3\xa4st\xc3\xa4 suunnattomasti._NEWLINE_Vankimielisairaalassa James joutuu murhaamaan entist\xc3\xa4 julmemmin The Smileys -jengin j\xc3\xa4seni\xc3\xa4 uutta \xe2\x80\x9dkohtausta\xe2\x80\x9d varten. Valkoinen kani -pukuun pukeutunut mies \xe2\x80\x9dopastaa\xe2\x80\x9d Jamesin ulos vankilasta. Starkweatherin elokuvan mukaan James joutuu tapetuksi kun Valkoinen kani usuttaa t\xc3\xa4m\xc3\xa4n kimppuun useita The Smileysin j\xc3\xa4seni\xc3\xa4. James kuitenkin tappaa jengil\xc3\xa4iset ja lopulta Valkoisen kanin. Starkweather k\xc3\xa4skee h\xc3\xa4nen avustajansa Ramirezin tappamaan Jamesin wardogs ryhm\xc3\xa4ns\xc3\xa4 kanssa. He ep\xc3\xa4onnistuvat todella pahasti ja James tappaa Ramirezin ja t\xc3\xa4m\xc3\xa4n Wardogs jengin._NEWLINE_Nimet\xc3\xb6n naisjournalisti kertoo Jamesille Starkweatherin ved\xc3\xa4tt\xc3\xa4neen t\xc3\xa4t\xc3\xa4 ja tehneen Valiant Video Enterprises -yhti\xc3\xb6n tuottamia snuff-filmej\xc3\xa4 jo kauan. Journalisti kertoo saaneensa todisteita Starkweatherista ja aikoo Jamesin kanssa k\xc3\xa4r\xc3\xa4ytt\xc3\xa4\xc3\xa4 t\xc3\xa4m\xc3\xa4n. Starkweather laittaa Carcer Cityn poliisit ja SWAT-ryhm\xc3\xa4n heid\xc3\xa4n per\xc3\xa4\xc3\xa4ns\xc3\xa4, mutta James tappaa n\xc3\xa4m\xc3\xa4. Cerberos sieppaa Jamesin ja vie t\xc3\xa4m\xc3\xa4n Starkweatherin kartanolle teloitettavaksi. Massamurhaaja Piggsy on kuitenkin p\xc3\xa4\xc3\xa4ssyt vapaaksi ja Cerberos sotilaat menev\xc3\xa4t ulos katsomaan tilannetta. Piggsy tappaa Cerberos-sotilaat moottorisahalla. James p\xc3\xa4\xc3\xa4see vapaaksi ja hy\xc3\xb6kk\xc3\xa4\xc3\xa4 Starkweatherin kartanolle, Kartanon piha on t\xc3\xa4ynn\xc3\xa4 Cerberos sotilaita, mutta James tappaa heid\xc3\xa4t. Starkweather antaa Cerberos sotilaille k\xc3\xa4skyn tappaa James ja Piggsy, mutta ep\xc3\xa4onnistuvat. James murtautuu kartanon sis\xc3\xa4lle ja tappaa paljon Cerberus sotilaita ja Cerberus ryhm\xc3\xa4n johtajan. James menee hissill\xc3\xa4 yl\xc3\xa4kertaan, mutta piggsy yll\xc3\xa4tt\xc3\xa4\xc3\xa4 h\xc3\xa4net ja James pakenee ullakolle. Ullakolla James Earl Cash joutuu Piggsyn kanssa kaksintaisteluun, mutta James vahingoittaa Piggsy\xc3\xa4 pahasti ja lopulta tappaa Piggsyn t\xc3\xa4m\xc3\xa4n omalla moottorisahalla. Starkweather l\xc3\xa4hett\xc3\xa4\xc3\xa4 viimeiset Cerbeus sotilaat James per\xc3\xa4\xc3\xa4n, mutta James tappaa heid\xc3\xa4tkin. Lopulta James murtautuu Starkweatherin toimistoon ja kostaa Starkweatherille tappamalla t\xc3\xa4m\xc3\xa4nkin moottorisahalla. Naisjournalisti paljastaa uutisl\xc3\xa4hetyksess\xc3\xa4 Starkweatherin snuff-filmiringin ja kertoo Starkweatherin joutuneen \xe2\x80\x9dtuntemattoman miehen\xe2\x80\x9d tappamaksi, vaikka todellisuudessa James Earl Cash tappoi Starkweatherin kostoksi perheens\xc3\xa4 kuolemasta ja huijaamisesta.\n_START_SECTION_\nKohu\n_START_PARAGRAPH_\nManhunt on her\xc3\xa4tt\xc3\xa4nyt valtavasti kohua sen hyvin raa\'an v\xc3\xa4kivallan sis\xc3\xa4ll\xc3\xb6n vuoksi. Rockstarissa ensiksi kiisteltiin pitk\xc3\xa4\xc3\xa4n pelin valmistamisesta. Manhunt on kokonaan kielletty Isossa-Britanniassa, Norjassa, Uudessa-Seelannissa ja Saksassa sen julman sis\xc3\xa4ll\xc3\xb6n vuoksi. Manhuntin myynti\xc3\xa4 on rajoitettu useissa maissa ja sen saatavuutta on rajoitettu. Vuonna 2006 Isossa-Britanniassa er\xc3\xa4s teini-ik\xc3\xa4inen poika murhasi koulutoverinsa. Uhrin \xc3\xa4iti kertoi poikansa murhaajan olleen \xe2\x80\x9dkoukussa\xe2\x80\x9d peliin. L\xc3\xa4hteiden mukaan poika murhasi koulutoverin l\xc3\xa4hes identtisell\xc3\xa4 tavalla kuten Manhunt-peliss\xc3\xa4.'